PATVIRTINTA

Prezidento Jono Žemaičio gimnazijos

direktoriaus 2023 m. rugsėjo 13 d.

įsakymu Nr. V1-78

**PREZIDENTO JONO ŽEMAIČIO GIMNAZIJOS PASTATŲ IR SISTEMŲ PRIEŽIŪROS,**

**EINAMOJO REMONTO DARBININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Prezidento Jono Žemaičio gimnazijos pastatų ir sistemų priežiūros, einamojo remonto darbininkas yra priskiriamas darbininkų grupei.
2. Pareigybės lygis – D.
3. Pastatų ir sistemų priežiūros, einamojo remonto darbininkas pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Pastatų ir sistemų priežiūros, einamojo remonto darbininko kvalifikacijai netaikomi išsilavinimo ar profesinės kvalifikacijos reikalavimai.

5. Pastatų ir sistemų priežiūros, einamojo remonto darbininkas turi žinoti ir išmanyti:

5.1. gimnazijos teritorijos, pastatų patalpų išplanavimą;

5.2. statinių, įrengimų bei komunikacijų išdėstymo planą;

5.3. pastatų ir statinių technines savybes;

5.4. einamojo remonto darbų atlikimo terminus, eiliškumą ir tvarką;

5.5. vandentiekio, kanalizacijos, elektros sistemų technologijas ir reikalavimus darbui su jomis;

5.6. darbo priemonių ir įrankių rūšis, jų darbo ir saugojimo tvarką;

5.7. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus.

6. Pastatų ir sistemų priežiūros, einamojo remonto darbininkas privalo vadovautis gimnazijos direktoriaus įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Pastatų ir sistemų priežiūros, einamojo remonto darbininkas vykdo šias funkcijas:

1. atlieka smulkius pastato, pastato stogo, inventoriaus, baldų ir įrangos remonto ir dažymo darbus, reguliuoja duris, langus, keičia stiklus ir atlieka kitus nesudėtingus remonto darbus, kuriuos dirbti paveda direktoriaus pavaduotojas ūkio reikalams;
2. padeda direktoriaus pavaduotojui ūkio reikalams ir kitiems darbuotojams iškrauti, sandėliuoti prekes, nurašytą/ nenaudojamą inventorių, įrenginius;
3. padeda gimnazijos darbuotojams tvarkyti interjerą, perstatinėti baldus, paruošti patalpas valymo darbams;
4. surenka naujus baldus;
5. atlikdamas darbus, pirmiausia pašalina mokinių gyvybei ir saugai gresiančius gedimus, lūžimus;
6. atlieka gimnazijoje būtinus santechninius darbus: reguliuoja ir šalina vandentiekio, kanalizacijos, šildymo sistemų gedimus, jei šie gedimai nereikalauja specialių santechniko žinių, valo lietvamzdžius ir lietaus vandens nutekėjimo sistemas;
7. keičia perdegusias elektros lempas ir lemputes. Tačiau pats ir be elektriko priežiūros bei nurodymų neremontuoja elektros įrenginių;
8. paruošia gimnazijos patalpas naujiems mokslo metams;
9. atlieka gimnazijos patalpų einamąjį remontą;
10. paruošia kabinetus, sales renginiams, egzaminų sesijoms, pagrindinio ugdymo pasiekimų patikrinimams;
11. palaiko tvarką ir švarą darbo vietoje;
12. žiemos metu padeda kiemsargiui nukasti sniegą ir šalinti ledą iš gimnazijos teritorijos, nuo privažiavimo kelių, šaligatvių, barstyti takus ir kelius smėliu, pasirūpina, kad nedelsiant būtų nudaužomi nuo stogų pastebėti kabantys ledo varvekliai;
13. dirbdamas darbus naudojasi tik tvarkingais prietaisais, įrankiais, įrengimais, laikosi saugos ir sveikatos reikalavimų, laiko įrankius tik tam skirtoje vietoje ir nepalieka jų prieinamų moksleiviams ar tretiesiems asmenims;
14. kilus gaisrui ar avarinei situacijai, nedelsiant iškviečia gaisrines ir avarines tarnybas, apie tai praneša direktoriui ir tiesioginiam vadovui;
15. esant reikalui atlieka kitus darbus, nurodytus gimnazijos administracijos.

**III SKYRIUS**

**ATSAKOMYBĖ**

8. Pastatų ir sistemų priežiūros, einamojo remonto darbininkas atsako už:

1. atliktų darbų kokybę;
2. darbo atlikimą nepažeidžiant higienos reikalavimų;
3. kokybišką savo funkcijų vykdymą;
4. žalą, padarytą gimnazijai dėl savo kaltės ar neatsargumo.

9. Darbuotojas privalo kurti ir puoselėti emociškai saugią, mokymuisi palankią socialinę emocinę aplinką, užtikrinti fizinį, psichologinį mokinių saugumą ugdymo proceso metu, reaguoti į smurtą ir patyčias pagal gimnazijos nustatytą tvarką.

10. Už savo pareigų netinkamą vykdymą pastatų ir sistemų priežiūros, einamojo remonto darbininkas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)